pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเตรียมผลักดันติดตาม และแลกเปลี่ยน ยกโควิด-19 เป็นประเด็นสำคัญเร่งด่วน
วันอังคารที่ 14 เมษายน 2563
นายกรัฐมนตรีเตรียมผลักดันติดตาม และแลกเปลี่ยน ยกโควิด-19 เป็นประเด็นสําคัญเร่งด่วน
นายกรัฐมนตรีเตรียมผลักดันติดตาม และแลกเปลี่ยน ยกโควิด-19 เป็นประเด็นสําคัญเร่งด่วน
วันพรุ่งนี้ (14 เมษายน 2563) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเข้าร่วมประชุมสุดยอดอาเซียน และผู้นําอาเซียนบวกสาม (จีน ญี่ปุ่น เกาหลีใต้) สมัยพิเศษว่าด้วยโรคติดเชื้อไวรัสโคโรนา 2019 (โควิด-19) ณ ทําเนียบรัฐบาล ผ่านระบบการประชุมทางไกลเป็นประจําทุกปีที่ผู้นําชาติสมาชิกอาเซียน 10 ประเทศจะร่วมประชุมกันปีละ 2 ครั้ง แต่เนื่องด้วย ขณะนี้มีการแพร่ระบาดของโรคติดเชื้อไวรัสโคโรนา (โควิด-19) ที่ส่งผลกระทบทั่วโลก จนองค์การอนามัยโลก (WHO) ได้ประกาศให้เป็นการระบาดใหญ่ ทุกประเทศในอาเซียนได้รับผลกระทบจากการระบาดนี้ ตัวเลขผู้ติดเชื้อรายวันในภูมิภาคเพิ่มขึ้น และมีตัวเลขผู้ติดเชื้อสะสมที่เมื่อรวมกันในภูมิภาคอาเซียนแล้วมีจํานวนถึงกว่าหนึ่งหมื่นคน ผู้นําอาเซียนจึงเห็นพ้องให้จัดการประชุมทางไกลแทน โดยในช่วงเช้าจะเป็นการประชุมสุดยอดผู้นําอาเซียน และช่วงบ่ายจะเป็นการประชุมร่วมระหว่างผู้นําอาเซียนกับประเทศคู่เจรจาบวกสาม
การประชุมอาเซียนบวกสามดังกล่าวเกิดจากข้อเสนอของจีนในการประชุมรัฐมนตรีอาเซียน-จีน สมัยพิเศษ ณ เวียงจันทน์ ที่จะให้มีการจัดการประชุมสุดยอดอาเซียนสมัยพิเศษ ว่าด้วยโรคติดเชื้อไวรัสโคโรนา 2019 ในช่วงเวลาที่เหมาะสม ซึ่งรัฐมนตรีว่าการกระทรวงการต่างประเทศของไทยได้ให้ความเห็นว่าอาจพิจารณาจัดการประชุมสุดยอดอาเซียนกับประเทศคู่เจรจาบวกสาม (จีน ญี่ปุ่น เกาหลีใต้) เนื่องจากเป็นประเทศที่ได้รับผลกระทบจากสถานการณ์การแพร่ระบาด และจะเป็นประโยชน์ต่อประเทศสมาชิกอาเซียนในการแสวงหาความร่วมมือในกรอบอาเซียนบวกสาม
ทั้งนี้ในปี 2563 เวียดนามรับไม้ต่อการเป็นประธานอาเซียนต่อจากไทย โดยนายกรัฐมนตรีเวียดนามจะกล่าวเปิด ในฐานะประธานการประชุมฯ และจะเชิญผู้นําประเทศสมาชิกที่เหลือกล่าวเรียงลําดับตามตัวอักษรชื่อประเทศ โดยจะกราบบังคมทูลเชิญสมเด็จพระราชาธิบดีบรูไนฯ ในฐานะประธานอาเซียนปี 2564 ทรงกล่าวถ้อยแถลงเป็นพระองค์แรก
ในเวทีนี้ ผู้นําอาเซียนจะแลกเปลี่ยนความคิดเห็นเกี่ยวกับสถานการณ์ มาตรการรับมือด้านสาธารณสุข ตลอดจนหาแนวทางร่วมกันในการบรรเทาผลกระทบทางเศรษฐกิจและสังคมอย่างมีประสิทธิภาพและรอบด้าน ทั้งในภูมิภาคและกับภาคีภายนอก ซึ่งแต่ละประเทศในอาเซียนได้มีการเฝ้าระวัง ยกระดับมาตรการป้องกันการแพร่ระบาด โดยการเพิ่มมาตรการเว้นระยะห่างระหว่างบุคคล Social Distancing หรือ Physical Distancing สําหรับประเทศไทยได้จัดตั้งศูนย์บริหารสถานการณ์โควิด-19 (ศบค.) ซึ่งมีนายกรัฐมนตรีเป็นผู้อํานวยการศูนย์ดําเนินการกําหนดมาตรการต่างๆ ให้ความช่วยเหลือและดูแลทุกด้าน อาทิ ด้านการแพทย์และสาธารณสุข ด้านป้องกันและช่วยเหลือประชาชน รวมทั้งการรักษาความมั่นคง ด้านการควบคุมสินค้า ด้านการเยียวยาผู้ได้รับผลกระทบทางเศรษฐกิจ ด้านการต่างประเทศ และด้านการสื่อสารในสภาวะวิกฤต พร้อมทั้งได้ประกาศสถานการณ์ฉุกเฉิน และออกประกาศห้ามบุคคลออกนอกเคหสถานเพื่อชะลอ และยับยั้งการแพร่ระบาดของโรค
ทั้งนี้ ผลจากการประชุมสุดยอดผู้นําอาเซียน จะมีการรับรองปฏิญญาร่วม 2 ฉบับ ซึ่งจะยืนยันถึงความมุ่งมั่นของกลุ่มประเทศอาเซียนและประเทศคู่เจรจา (จีน ญี่ปุ่น เกาหลีใต้) ในการป้องกันและกําจัดความเสี่ยงของการแพร่ระบาดที่คุกคามชีวิตของผู้คน และเสถียรภาพทางเศรษฐกิจและสังคมของประเทศสมาชิก
รัฐบาลไทย-ข่าวทำเนียบรัฐบาล-ปลัดกระทรวงมหาดไทย ใช้กลไกผู้ตรวจราชการติดตามขับเคลื่อนนโยบายสำคัญของรัฐบาลและกระทรวงมหาดไทย
วันศุกร์ที่ 1 มิถุนายน 2561
ปลัดกระทรวงมหาดไทย ใช้กลไกผู้ตรวจราชการติดตามขับเคลื่อนนโยบายสําคัญของรัฐบาลและกระทรวงมหาดไทย
ปลัดกระทรวงมหาดไทย ใช้กลไกผู้ตรวจราชการติดตามขับเคลื่อนนโยบายสําคัญของรัฐบาลและกระทรวงมหาดไทย
วันนี้ (30 พ.ค.61) เวลา 12:00 น. ณ ห้องประชุม สํานักตรวจราชการและเรื่องราวร้องทุกข์ สป. ชั้น 5 อาคารดํารงราชานุภาพ กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เข้าร่วมหารือข้อราชการกับผู้ตรวจราชการกระทรวงมหาดไทย และมอบแนวทางการตรวจราชการของผู้ตรวจราชการกระทรวงมหาดไทย โดยมี นายระพี ผ่องบุพกิจ หัวหน้าผู้ตรวจราชการกระทรวงมหาดไทย และผู้ตรวจราชการกระทรวงมหาดไทย ทุกเขต เข้าร่วมรับฟัง
นายฉัตรชัย พรหมเลิศ ปลัดกระทรวงมหาดไทย ได้กล่าวขอบคุณผู้ตรวจราชการกระทรวงมหาดไทยทุกเขต ที่ได้ร่วมกันตรวจติดตามและนิเทศการปฏิบัติราชการของทุกจังหวัดให้เป็นไปตามนโยบายของรัฐบาลและภารกิจสําคัญของกระทรวงมหาดไทย และเน้นย้ําให้ผู้ตรวจราชการกระทรวงมหาดไทย ตรวจ ติดตาม และกําชับผู้ว่าราชการจังหวัด และนายอําเภอ ให้ความสําคัญกับการพิจารณาอนุญาตหรือการจดทะเบียนตามอํานาจหน้าที่ ซึ่งอยู่ในความรับผิดชอบของจังหวัดและอําเภอให้เป็นไปตามระเบียบกฎหมายที่เกี่ยวข้องอย่างเคร่งครัด และต้องรีบตรวจสอบและดําเนินการตามอํานาจหน้าที่ หากเกิดเหตุการณ์ผิดปกติ
จากนั้น นายระพี ผ่องบุพกิจ หัวหน้าผู้ตรวจราชการกระทรวงมหาดไทย ได้เป็นประธานการประชุมผู้ตรวจราชการกระทรวงมหาดไทย ครั้งที่ 5/2561 ซึ่งที่ประชุมได้มีมติเห็นชอบให้กําหนดประเด็นการตรวจราชการประจําเดือนมิถุนายน 2561 ใน 5 เรื่อง ได้แก่ 1) โครงการไทยนิยม ยั่งยืน 2) โครงการพัฒนาพื้นที่ตามแนวพระราชดําริและหลักปรัชญาของเศรษฐกิจพอเพียง ประจําปีงบประมาณ พ.ศ. 2561 3) การตรวจติดตามแผนการผลิตและการตลาดข้าวครบวงจร ปี 2560/61 4) การเตรียมความพร้อมในการป้องกันแก้ไขปัญหาอุทกภัย วาตภัย ดินโคลนถล่ม และน้ําท่วมขัง และ 5) จุดผ่อนปรนการค้า.
ครั้งที่ 114/2561 วันที่ 30 พ.ค. 2561
กองสารนิเทศ สํานักงานปลัดกระทรวงมหาดไทย
รัฐบาลไทย-ข่าวทำเนียบรัฐบาล-พาณิชย์ผลักดัน “การค้า ท่องเที่ยว” ผ่านตลาดต้องชม
วันศุกร์ที่ 9 มิถุนายน 2560
พาณิชย์ผลักดัน “การค้า ท่องเที่ยว” ผ่านตลาดต้องชม
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า รัฐบาลได้ให้ความสําคัญในการยกระดับเศรษฐกิจชุมชนให้เข้มแข็ง โดยจัดกิจกรรมต่างๆ กระจายเข้าสู่ท้องถิ่นให้มากขึ้น รวมทั้งต้องช่วยผู้ประกอบการรายย่อยในการพัฒนาสินค้าด้วยเทคโนโลยี
หาช่องทางการจําหน่ายและร่วมมือกับหน่วยงานที่เกี่ยวข้อง ทั้งกระทรวงเกษตรและสหกรณ์ กระทรวงมหาดไทย กระทรวงการท่องเที่ยวและกีฬา เพื่อสนับสนุนให้เกิดกิจกรรมในท้องถิ่นสามารถดึงดูดนักท่องเที่ยวเข้าไปจับจ่ายเลือกซื้อสินค้า เป็นการสร้างงานสร้างรายได้ให้กับชุมชนอย่างแท้จริง
“ตลาดต้องชม” เป็นกิจกรรมหนึ่งของกระทรวงพาณิชย์ที่ต้องการสนับสนุนให้สมาชิกในชุมชน มีสถานที่จําหน่ายผลผลิตทางการเกษตร ผลิตภัณฑ์ชุมชนวัฒนธรรมท้องถิ่นที่แสดงให้เห็นถึงอัตลักษณ์   ที่มีคุณค่าของชุมชน โดยในปี 2560 กระทรวงพาณิชย์มีเป้าหมายจะเปิดตลาดต้องชมให้ครบ 75 แห่ง เมื่อ รวมกับตลาดต้องชมที่มีอยู่เดิมแล้ว จะมีตลาดต้องชมกว่า 150 แห่งทั่วประเทศ
จังหวัดบุรีรัมย์เป็นอีกจังหวัดหนึ่งที่มีทรัพยากรการท่องเที่ยวที่สําคัญ โดยเฉพาะอย่างยิ่ง แหล่งโบราณสถานศิลปะแบบขอมโบราณที่มีอยู่มากมายกระจายอยู่ในหลายพื้นที่ เป็นเมืองเกษตรกรรมและหัตถกรรม แหล่งปลูกข้าวหอมมะลิที่มีคุณภาพดี เป็นแหล่งทอผ้าไหมที่สวยงามและมีชื่อเสียง พื้นที่ตั้งมี อาณาเขตติดต่อกับประเทศเพื่อนบ้าน จึงทําให้มีความหลากหลายของเชื้อชาติซึ่งก่อให้เกิดความหลากหลายของประเพณีวัฒนธรรม คําขวัญของจังหวัดคือ “เมืองปราสาทหิน ถิ่นภูเขาไฟ ผ้าไหมสวย รวยวัฒนธรรม” เป็นเมืองปราสาท 2 ยุค คือ ยุคของโบราณได้แก่ปราสาทพนมรุ้ง และยุคปราสาทสายฟ้า มีการแข่งขันฟุตบอล และสนามแข่งรถที่ได้มาตรฐานสากล
ในวันที่ 9 มิถุนายน 2560 กระทรวงพาณิชย์กําหนดให้มีการเปิดตลาดต้องชม “ถนนคนเดิน ถมหมืด ถมมอ” ที่อําเภอนางรอง จังหวัดบุรีรัมย์ ตั้งอยู่ถนนณรงค์ดําริและถนนสืบสหการ บริเวณหน้าที่ว่าการอําเภอนางรอง จังหวัดบุรีรัมย์ “ถมหมืด ถมมอ” เป็นภาษานางรองที่แปลว่า “มากมาย ถมเถ” ซึ่งบริเวณตลาดสองข้างทางจะประดับไปด้วย “เสานางเรียง” เป็นเสาไฟที่มีภาษานางรองพร้อมคําแปลไว้ให้อ่าน สะท้อนถึงวัฒนธรรมประเพณีและวิถีชีวิตของชาวนางรองเป็นตลาดชุมชนที่ผสมผสานวิถีชุมชน วัฒนธรรมและภาษาท้องถิ่น เป็นแหล่งรวบรวมสินค้าท้องถิ่นมากมาย อาทิ อาหารพื้นเมือง ผลิตภัณฑ์ชุมชน และผลผลิตทาง การเกษตรของเกษตรกรและผู้ประกอบการ ในเขตอําเภอนางรอง และอําเภอใกล้เคียง มาจําหน่ายทุกศุกร์-เสาร์ ตั้งแต่เวลา 16.00 น.-22.00 น. ถนนคนเดิน ถมหมืด ถมมอ เป็นแหล่งสร้างรายได้ให้กับคนในพื้นที่ โดยมียอดจําหน่ายสินค้าเฉลี่ยวันละประมาณ 300,000-400,000 บาท และเป็นสถานที่แสดงออกด้านศิลปะ วัฒนธรรมของคนในชุมชน หมุนเวียนมาให้ชมทุกสัปดาห์ ซึ่งถนนคนเดิน ถมหมืด ถมมอ มีพื้นที่ลานกิจกรรมที่เรียกว่า “เดิ่นระอิ๊กระเอิด” สําหรับการแสดงศิลปวัฒนธรรมและยังมีขันโตกไว้สําหรับนั่งรับประทานอาหารและชมการแสดงพักผ่อนสบายๆ ด้วย
“ตลาดต้องชมเป็นโครงการหนึ่งที่กระทรวงพาณิชย์ส่งเสริมให้เกิดในท้องถิ่น เพื่อเป็นศูนย์กลางการค้าการท่องเที่ยวของชุมชน ก่อให้เกิดการจับจ่ายใช้สอยในพื้นที่ เกิดการพัฒนาคุณภาพสินค้าและผลิตภัณฑ์ รวมทั้งส่งเสริมให้มีการนําอัตถลักษณ์และเอกลักษณ์ของท้องถิ่นมาแสดงให้สังคมได้รับรู้และชื่นชมโดยทั่วกัน” นางอภิรดี กล่าว
รัฐบาลไทย-ข่าวทำเนียบรัฐบาล-กระทรวงดิจิทัลฯ หนุนขับเคลื่อนองค์กรด้วยการนำเทคโนโลยีดิจิทัล-นวัตกรรมเพิ่มประสิทธิภาพ
วันพฤหัสบดีที่ 8 พฤศจิกายน 2561
กระทรวงดิจิทัลฯ หนุนขับเคลื่อนองค์กรด้วยการนําเทคโนโลยีดิจิทัล-นวัตกรรมเพิ่มประสิทธิภาพ
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p4 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
กระทรวงดิจิทัลฯ หนุนขับเคลื่อนองค์กรด้วยการนําเทคโนโลยีดิจิทัล-นวัตกรรมเพิ่มประสิทธิภาพ ยกแพลตฟอร์ม B.VER แก้ปัญหาการปลอมแปลงวุฒิการศึกษา- แรงงาน เชื่อเกิดผลดีกับเศรษฐกิจและสังคมไทย
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) กล่าวเปิดงาน โครงการ “B.VER - Blockchain Solution for Academic Document Verification ” หรือ แพลตฟอร์มดิจิทัลสําหรับการตรวจสอบเอกสารทางการศึกษาด้วยเทคโนโลยี Blockchain ณ SCB Academy ชั้น 18 SCB Park Plaza รัชโยธิน เมื่อวันที 7 พฤศจิกายน 2561 โดยให้สถาบันการศึกษา หรือองค์กรต่างๆ สามารถตรวจสอบวุฒิการศึกษา หรือ Transcript ผ่านแพลตฟอร์มได้แบบเรียลไทม์ครั้งแรกของประเทศไทย  โครงการนี้เป็นตัวอย่างของการนําเทคโนโลยีดิจิทัลสมัยใหม่มาสร้างสรรค์นวัตกรรมและประยุกต์ใช้ร่วมกัน โดยกระทรวงดิจิทัลฯ ต้องการส่งเสริมให้หน่วยงานต่างๆ ทั้งภาครัฐ เอกชนขับเคลื่อนองค์กรด้วยการนําเทคโนโลยีดิจิทัลและนวัตกรรมมาประยุกต์ใช้เพื่อเพิ่มประสิทธิภาพ ลดต้นทุนในการบริหารจัดการ รวมทั้งสร้างสรรค์สังคมที่มีคุณภาพและคุณธรรมร่วมกัน
********************
รัฐบาลไทย-ข่าวทำเนียบรัฐบาล-ก.ยุติธรรม ประชุมคณะอนุกรรมการบริหารกองทุนยุติธรรม ครั้งที่ ๒/๒๕๖๒
วันพฤหัสบดีที่ 14 มีนาคม 2562
ก.ยุติธรรม ประชุมคณะอนุกรรมการบริหารกองทุนยุติธรรม ครั้งที่ ๒/๒๕๖๒
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการกองทุนยุติธรรม ครั้งที่ ๒/๒๕๖๒
ในวันอังคารที่ ๑๒ มีนาคม ๒๕๖๒ เวลา ๑๓.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติ ฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการกองทุนยุติธรรม ครั้งที่ ๒/๒๕๖๒ โดยมี นายธวัชชัย ไทยเขียว รองปลัดกระทรวงยุติธรรม นางสาวมยุรี จําจรัส ผู้อํานวยการสํานักงานกองทุนยุติธรรม และคณะอนุกรรมการบริหารกองทุนยุติธรรม เข้าร่วมประชุม โดยที่ประชุมได้ชี้แจงผลการดําเนินการตามระยะเวลามาตรฐานระยะเวลางานบริการของกองทุนยุติธรรม พร้อมทั้งพิจารณาแก้ไขคําสั่งแต่งตั้งคณะทํางานตรวจสอบคุณสมบัติผู้ทรงคุณวุฒิ และผู้แทนเครือข่ายยุติธรรมชุมชนในคณะอนุกรรมการให้ความช่วยเหลือประจําจังหวัด รวมทั้งได้กําหนดแนวทางการลดระยะเวลามาตรฐานระยะเวลางานบริการของกองทุนยุติธรรม ๒๑ วัน โครงสร้างการบริหารกองทุนยุติธรรมและอัตรากําลัง และพิจารณาขอความเห็นชอบนํามติของคณะอนุกรรมการช่วยเหลือผู้ถูกละเมิดสิทธิมนุษยชน บรรจุเป็นระเบียบวาระการประชุมคณะกรรมการกองทุนยุติธรรม
รัฐบาลไทย-ข่าวทำเนียบรัฐบาล-รมว.ทส.​ ร่วมบันทึกเทปถวายพระพรเนื่องในวันฉัตรมงคล
วันพฤหัสบดีที่ 30 เมษายน 2563
รมว.ทส.​ ร่วมบันทึกเทปถวายพระพรเนื่องในวันฉัตรมงคล
นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ ได้เดินทางไปร่วมบันทึกเทปถวายพระพรเนื่องในโอกาสวันฉัตรมงคล​ 4​ พฤษภาคม​ 2563
รมว.ทส.​ ร่วมบันทึกเทปถวายพระพรเนื่องในวันฉัตรมงคล
วานนี้​ (29​ เมษายน​ 2563) เวลา​ 16.30 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ ได้เดินทางไปร่วมบันทึกเทปถวายพระพรเนื่องในโอกาสวันฉัตรมงคล​ 4​ พฤษภาคม​ 2563​ ร่วมกับคณะรัฐมนตรี​ โดยมี​ พลเอก​ ประยุทธ์​ จันทร์โอชา​ นายกรัฐมนตรี​ พร้อมภริยา​ เป็นประธาน​ในพิธี​ ณ​ สถานีวิทยุโทรทัศน์แห่งประเทศไทย​ (NBT) ถนนวิภาวดีรังสิต​ กรุงเทพมหานคร
รัฐบาลไทย-ข่าวทำเนียบรัฐบาล-​กรมการจัดหางาน  ถอดบทเรียนต่างชาติ ขอความร่วมมือนายจ้าง สถานประกอบการ กำชับแรงงานต่างด้าว ปฏิบัติตามข้อกำหนด เพื่อลดอัตราเสี่ยงการแพร่ระบาดของโรคโควิด-19
วันพุธที่ 22 เมษายน 2563
​กรมการจัดหางาน  ถอดบทเรียนต่างชาติ ขอความร่วมมือนายจ้าง สถานประกอบการ กําชับแรงงานต่างด้าว ปฏิบัติตามข้อกําหนด เพื่อลดอัตราเสี่ยงการแพร่ระบาดของโรคโควิด-19
นายสุชาติ พรชัยวิเศษกุล อธิบดีกรมการจัดหางาน  เปิดเผยว่า กรมการจัดหางาน มีหนังสือด่วนที่สุด เมื่อวันที่ 21 เมษายน 2563 แจ้งมาตรการกํากับดูแล ป้องกันและเฝ้าระวังการแพร่ระบาดของโรคติดเชื้อไวรัสโคโรนา 2019 หรือ โรคโควิด 19 ในแรงงานต่างด้าว
ขอความร่วมมือนายจ้าง สถานประกอบการ กําชับแรงงานต่างด้าว ที่อยู่ในความรับผิดชอบการจ้างงาน ให้ปฏิบัติตามข้อกําหนดและมาตรการป้องกันโรค เพื่อลดอัตราเสี่ยงในการแพร่ระบาด
“ จากศูนย์บริหารสถานการณ์โควิด-19 (ศบค.) ที่ได้หยิบยกสถานการณ์การระบาดของโควิด-19 ในประเทศสิงคโปร์ ที่มีจํานวนผู้ป่วยสะสมเพิ่มขึ้น ซึ่งเกิดจากการกระจายในกลุ่มแรงงานต่างด้าวของประเทศสิงคโปร์ มาเป็นกรณีศึกษา นั้น กรมการจัดหางาน ในฐานะที่เป็นหน่วยงานที่ดูแลเรื่องการออกใบอนุญาตทํางานให้กับแรงงานต่างด้าวในประเทศไทย ได้ตระหนักถึงความสําคัญและเข้มงวดในการตรวจติดตามดูแล โดยออกมาตรการป้องกันการแพร่ระบาดของโรคโควิด – 19 ในกลุ่มแรงงานต่างด้าวโดยขอความร่วมมือไปยังนายจ้าง สถานประกอบการ ซึ่งอยู่ใกล้ชิดกับแรงงานต่างด้าวมากที่สุด กําชับให้แรงงานต่างด้าว ที่อยู่ในความรับผิดชอบการจ้างงานของตน ปฏิบัติตามข้อกําหนดและมาตรการป้องกันโรค อย่างเคร่งครัด ได้แก่ 1. ให้ทําความสะอาดโดยการเช็ดทําความสะอาดพื้นผิวสัมผัสของสถานที่ที่เกี่ยวข้องก่อนการจัดกิจกรรม และให้กําจัดขยะมูลฝอยทุกวัน 2. ให้เจ้าหน้าที่ ผู้ประกอบการ ผู้ร่วมงาน ผู้ร่วมกิจกรรม ลูกจ้าง ผู้ใช้บริการ สวมหน้ากากอนามัยหรือหน้ากากผ้า และล้างมือด้วยสบู่ แอลกอฮอลล์ เจล หรือน้ํายาฆ่าเชื้อโรค 3. เว้นระยะห่าง หรือยืนห่างกันอย่างน้อย หนึ่งเมตร 4. ให้ควบคุมจํานวนผู้ร่วมกิจกรรมไม่ให้แออัด หรือลดเวลาในการทํากิจกรรมให้สั้นลงเท่าที่จําเป็น โดยถือหลักการหลีกเลี่ยงการติดต่อสัมผัสระหว่างกัน ” นายสุชาติฯ กล่าว
อย่างไรก็ดี จากสถิติ ของสํานักบริหารแรงงานต่างด้าว ระบุว่า ปัจจุบัน ประเทศไทยมีคนต่างด้าวที่ได้รับอนุญาตทํางานทั่วราชอาณาจักร จํานวน 2,660,159 คน โดยเป็นแรงงานประเภทฝีมือ 168,176 คน ตลอดชีพ 241 คน ชนกลุ่มน้อย 44,800 คน และแรงงานประเภททั่วไป 2,446,942 คน
รัฐบาลไทย-ข่าวทำเนียบรัฐบาล-มาตรการ “ชิมช้อปใช้ เฟส 3” รอบประชาชนทั่วไปมีผู้ลงทะเบียนครบจำนวนแล้ว สำหรับรอบผู้สูงอายุยังสามารถลงทะเบียนได้
วันอังคารที่ 19 พฤศจิกายน 2562
มาตรการ “ชิมช้อปใช้ เฟส 3” รอบประชาชนทั่วไปมีผู้ลงทะเบียนครบจํานวนแล้ว สําหรับรอบผู้สูงอายุยังสามารถลงทะเบียนได้
มาตรการ “ชิมช้อปใช้ เฟส 3” ได้เปิดให้ลงทะเบียนสําหรับประชาชนทั่วไปเมื่อวันที่ 14–16 พ.ย.2562 มีผู้ลงทะเบียนครบ 1.5 ล้านรายแล้ว และเมื่อวันที่ 17 พ.ย.2562 ลงทะเบียนรอบพิเศษสําหรับผู้มีอายุ 60 ปีบริบูรณ์ขึ้นไป มีผู้ลงทะเบียนแล้ว 90,175 ราย
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า มาตรการ “ชิมช้อปใช้ เฟส 3” ได้เปิดให้ลงทะเบียนสําหรับประชาชนทั่วไปเมื่อวันที่ 14 – 16 พฤศจิกายน 2562 มีผู้ลงทะเบียนครบ 1.5 ล้านรายแล้ว และเมื่อวันที่ 17 พฤศจิกายน 2562 ที่เป็นการเปิดลงทะเบียนรอบพิเศษสําหรับผู้มีอายุ 60 ปีบริบูรณ์ขึ้นไป มีผู้ลงทะเบียนแล้ว 90,175 ราย ซึ่งผู้สูงอายุที่สนใจเข้าร่วมมาตรการยังสามารถลงทะเบียนได้ต่อเนื่องทุกวันตั้งแต่เวลา 8.00 - 18.00 น. ซึ่งกระทรวงการคลังจะประเมินความเหมาะสมในการยุติการลงทะเบียนอีกครั้งหนึ่ง เพื่อให้มั่นใจว่าผู้สูงอายุที่สนใจสามารถลงทะเบียนได้ครบทุกคน และสําหรับผู้สูงอายุที่ไม่สามารถลงทะเบียนด้วยตนเองได้ ทางธนาคารกรุงไทยมีบริการอํานวยความสะดวกช่วยลงทะเบียน โดยสามารถติดต่อได้ที่สาขาของธนาคารกรุงไทยที่อยู่ใกล้บ้าน
สําหรับการใช้จ่ายของประชาชนตั้งแต่วันที่ 27 กันยายน จนถึงวันที่ 17 พฤศจิกายน 2562 พบว่า เป็นไปตามที่กระทรวงการคลังคาดหมายไว้ กล่าวคือ มีผู้เริ่มใช้สิทธิ์จํานวน 11,738,468 ราย มีการใช้จ่ายรวม 13,117 ล้านบาท ซึ่งเป็นการใช้จ่ายจาก g-Wallet ช่อง 1 จํานวน 11,569 ล้านบาท สําหรับ g-Wallet ช่อง 2 มีผู้เริ่มใช้สิทธิ์จํานวน 117,859 ราย มียอดการใช้จ่ายรวม 1,548 ล้านบาท หรือเฉลี่ยรายละประมาณ 13,134 บาท โดยเพิ่มขึ้นวันละกว่า 100 ล้านบาท ในช่วงที่ผ่านมา
โฆษกกระทรวงการคลังได้กล่าวว่า มาตรการ “ชิมช้อปใช้ เฟส 3” ได้มีการปรับปรุงเงื่อนไข การใช้จ่ายผ่าน g-Wallet ช่อง 2 ให้สะดวกมากขึ้น โดยสามารถใช้จ่ายได้ทุกจังหวัดรวมทั้งจังหวัดตามทะเบียนบ้าน และขยายระยะเวลาสิ้นสุดมาตรการไปจนถึงวันที่ 31 มกราคม 2563 ซึ่งรวมถึงผู้ได้รับสิทธิ์เดิมด้วย และการใช้จ่ายผ่าน g-Wallet ช่อง 2 จะได้รับเงินคืน โดยไม่ต้องรอจนถึงสิ้นสุดโครงการ กล่าวคือ ตั้งแต่เริ่มมาตรการจนถึงสิ้นเดือนพฤศจิกายน 2562 จะได้รับเงินชดเชยในเดือนธันวาคม 2562 สําหรับการใช้จ่ายในเดือนธันวาคม 2562 และมกราคม 2563 จะได้รับเงินชดเชยในเดือนมกราคม 2563 และกุมภาพันธ์ 2563 ตามลําดับ ทั้งนี้ ร้านค้าที่สนใจเข้าร่วมมาตรการสามารถสมัครได้ที่กรมบัญชีกลางและสํานักงานคลังจังหวัดทั่วประเทศจนถึงวันที่ 15 มกราคม 2563
สอบถามข้อมูลเพิ่มเติม
ข้อมูลมาตรการ : สํานักงานเศรษฐกิจการคลัง โทร 02 2739020 ต่อ 3523 3508
การรับสมัครร้านค้า : กรมบัญชีกลาง โทร 02 2706400 ต่อ 7
App “เป๋าตัง” : ธนาคารกรุงไทย โทร 02 1111144
ข้อมูลเที่ยวชิมช้อปใช้ : การท่องเที่ยวแห่งประเทศไทย โทร 1672
รัฐบาลไทย-ข่าวทำเนียบรัฐบาล-ข่าวดี! บอร์ดคณะกรรมการข้าราชการครูและบุคลากรทางการศึกษา หรือ ก.ค.ศ. ไฟเขียวอนุมัติจัดสรรคืนอัตราว่างจากการเกษียณอายุราชการของข้าราชการครูฯ เมื่อสิ้นปีงบประมาณ 2562
วันพุธที่ 9 ตุลาคม 2562
ข่าวดี! บอร์ดคณะกรรมการข้าราชการครูและบุคลากรทางการศึกษา หรือ ก.ค.ศ. ไฟเขียวอนุมัติจัดสรรคืนอัตราว่างจากการเกษียณอายุราชการของข้าราชการครูฯ เมื่อสิ้นปีงบประมาณ 2562
..
#ไทยคู่ฟ้าข่าวดี! บอร์ดคณะกรรมการข้าราชการครูและบุคลากรทางการศึกษา หรือ ก.ค.ศ. ไฟเขียวอนุมัติจัดสรรคืนอัตราว่างจากการเกษียณอายุราชการของข้าราชการครูและบุคลากรทางการศึกษา เมื่อสิ้นปีงบประมาณ พ.ศ. 2562 โดยจัดสรรคืนอัตราว่าง เพื่อบรรจุนักศึกษาทุนโครงการผลิตครูเพื่อพัฒนาท้องถิ่นปี 2562 จํานวน 2,681 คน ในตําแหน่งครูผู้ช่วยตั้งแต่วันที่ 4 ตุลาคมที่ผ่านมา และจัดสรรให้กับส่วนราชการต่าง ๆ จํานวน 24,319 อัตรา ดังนี้
สํานักงานคณะกรรมการการศึกษาขั้นพื้นฐาน 23,086 อัตรา
สํานักงานคณะกรรมการการอาชีวศึกษา 1,023 อัตรา
สํานักงาน กศน. 154 อัตรา
สํานักงานปลัดกระทรวงศึกษาธิการ 51 อัตรา
สํานักงานคณะกรรมการส่งเสริมการศึกษาเอกชน 5 อัตรา
โดยให้แต่ละหน่วยงานกําหนดจํานวนและประเภทตําแหน่งตามเงื่อนไขที่คณะกรรมการกําหนดเป้าหมายและนโยบายกําลังคนภาครัฐ (คปร.) กําหนด
รัฐบาลไทย-ข่าวทำเนียบรัฐบาล-รมว.วธ.เป็นประธานพิธีเปิดโครงการจิตอาสา "เราทำความดี เพื่อชาติ ศาสน์ กษัตริย์”
วันอังคารที่ 21 กรกฎาคม 2563
รมว.วธ.เป็นประธานพิธีเปิดโครงการจิตอาสา "เราทําความดี เพื่อชาติ ศาสน์ กษัตริย์”
รมว.วธ.เป็นประธานพิธีเปิดโครงการจิตอาสา "เราทําความดี เพื่อชาติ ศาสน์ กษัตริย์”
วันที่ ๑๗ กรกฎาคม ๒๕๖๓ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเปิดโครงการจิตอาสา "เราทําความดี เพื่อชาติ ศาสน์ กษัตริย์” โดยมี นายสมเกียรติ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงวัฒนธรรม) นายกฤษศญพงษ์ ศิริ ปลัดกระทรวงวัฒนธรรม ผู้บริหาร ข้าราชการ เครือข่ายวัฒนธรรม และ ประชาชนจิตอาสา เข้าร่วม ณ วัดประยุรวงศาวาสวรวิหาร โดยรัฐมนตรีว่าการกระทรวงวัฒนธรรมและผู้บริหารกระทรวงวัฒนธรรม นําผู้เข้าร่วมกิจกรรมบําเพ็ญสาธารณประโยชน์ทําความสะอาด ณ ชุมชนคุณธรรมฯ ย่านกะดีจีน ประกอบด้วย วัดประยุรวงศาวาสวรวิหาร ศาลาท่าน้ํา (บริเวณใต้สะพานพุทธ) วัดซางตาครู้ส ศาลเจ้าเกียนอันเกง และมัสยิดบางหลวง กรุงเทพฯ
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมแถลงข่าวโครงการ “X Campus Advertising Idea Contest 2018”
วันศุกร์ที่ 25 พฤษภาคม 2561
รองปลัดกระทรวงดิจิทัลฯ ร่วมแถลงข่าวโครงการ “X Campus Advertising Idea Contest 2018”
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานงานแถลงข่าวโครงการ “X Campus Advertising Idea Contest 2018” โดยกระทรวงดิจิทัลเพื่อเศรษฐกิจและสังคม กระทรวงศึกษาธิการ สมาคมอุตสาหกรรมเทคโนโลยีสารสนเทศไทย และมหาวิทยาลัยชั้นนําทั่วประเทศ ร่วมกันจัดขึ้น เพื่อเป็นเวทีสําคัญในการสนับสนุน ส่งเสริม และเปิดโอกาส ให้นิสิต นักศึกษา ได้แสดงออกทางความคิดสร้างสรรค์ ได้มีประสบการณ์จริงนอกห้องเรียนในการผลิตคลิปวีดิโอโฆษณาจากหลากหลายโจทย์อุตสาหกรรมชั้นนําของประเทศ ตลอดจนเพื่อให้สอดคล้องกับยุทธศาสตร์การพัฒนากําลังคนของประเทศ ตามแผนพัฒนาดิจิทัลเพื่อเศรษฐกิจและสังคม โดยกระทรวงฯ ในฐานะองค์กรหลักในการพัฒนาและดูแลการเข้าถึงเทคโนโลยีดิจิทัลของประเทศ ได้ร่วมมือกับภาคส่วนต่างๆ ผลักดันการพัฒนาประเทศด้านต่างๆ ซึ่งหนึ่งในนั้นคือ การพัฒนาการศึกษาอย่างบูรณาการ ด้วยการใช้เทคโนโลยีที่สอดคล้องกับยุคสมัย เพื่อพัฒนาสู่การนําไปประยุกต์ใช้ในด้านการตลาดให้เหมาะสมกับการแข่งขันและตอบสนองความต้องการของลูกค้าในยุคดิจิทัลได้อย่างลงตัว การจัดโครงการฯ ครั้งนี้ จึงเป็นโอกาสสําคัญที่กลุ่มนิสิต นักศึกษา จะได้แลกเปลี่ยนประสบการณ์และแนวความคิดที่หลากหลายกับเพื่อนต่างสถาบันและผู้เชี่ยวชาญในแต่ละสาขาความรู้ นําไปสู่การเกิดแรงบันดาลใจในการพัฒนาตัวเองเพื่อก้าวทันยุคแห่งเทคโนโลยีดิจิทัล เมื่อวันที่ 24 พฤษภาคม 2561 ณ แกรนด์เซ็นเตอร์พอยท์ โฮเทล เทอมินอล 21 ถนนสุขุมวิท เขตวัฒนา กรุงเทพฯ
**********************
รัฐบาลไทย-ข่าวทำเนียบรัฐบาล-นายกฯ ยินดีนักกีฬาคนพิการคว้า 31 ทองฝากคนไทย พร้อมขอบคุณและอวยพรให้ประสบความสำเร็จ
วันจันทร์ที่ 18 กุมภาพันธ์ 2562
นายกฯ ยินดีนักกีฬาคนพิการคว้า 31 ทองฝากคนไทย พร้อมขอบคุณและอวยพรให้ประสบความสําเร็จ
รองโฆษกประจําสํานักนายกรัฐมนตรี เผยนายกฯ ยินดีนักกีฬาคนพิการคว้า 31 ทองฝากคนไทย พร้อมขอบคุณและอวยพรให้ประสบความสําเร็จ
วันนี้ (17ก.พ.52) พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยว่า พลเอก ประยุทธ์จันทร์โอชา นายกรัฐมนตรี ได้รับรายงานสรุปผลการแข่งขันกีฬาคนพิการนานาชาติรายการ IWAS Would Games 2019 ณ เมืองซาจาร์ สหรัฐอาหรับอามิเรสต์ โดยแสดงความชื่นชมทัพนักกีฬาไทยที่สามารถคว้าเหรียญรางวัลมาได้ถึง 31 เหรียญทอง 37 เหรียญเงิน และ 26 เหรียญทองแดง นับเป็นความภาคภูมิใจของคนไทยทั้งประเทศ
"นายกฯ กล่าวว่า นักกีฬาคนพิการทุกคนมีหัวใจที่ยิ่งใหญ่ และถือเป็นคนพิเศษของประเทศไทยที่ไปสร้างชื่อเสียงให้กับบ้านเกิดเมืองนอน โดยเชื่อว่าที่ผ่านมาทุกคนต้องผ่านการฝึกซ้อมมาอย่างหนักด้วยความมุ่งมั่นและอดทน จึงสามารถคว้าชัยชนะกลับมาอย่างงดงามเช่นนี้ พร้อมทั้งขอบคุณและอวยพรให้ทุกคนประสบความสําเร็จในชีวิตตลอดไป"
___________________
สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม ติดตามการแก้ไขปัญหาความเดือดร้อนของประชาชน
วันอังคารที่ 1 สิงหาคม 2560
กระทรวงยุติธรรม ติดตามการแก้ไขปัญหาความเดือดร้อนของประชาชน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม ได้ประชุมคณะอนุกรรมการฯ ครั้งที่ ๑/๒๕๖๐
เมื่อวันอังคารที่ ๑ สิงหาคม ๒๕๖๐
ณ ห้องประชุมกระทรวงยุติธรรม ๑ ชั้น ๙ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ในฐานะประธานคณะอนุกรรมการศึกษาและแก้ไขปัญหาด้านคดีความ
กฎหมาย และกระบวนการยุติธรรม ได้ประชุมคณะอนุกรรมการฯ ครั้งที่ ๑/๒๕๖๐
เพื่อติดตามความคืบหน้าการดําเนินงานเรื่องที่เข้าสู่การพิจารณาของอนุกรรมการฯ ในกรณีต่างๆ อาทิ
๑. กรณีข้อพิพาทเรื่องที่ดินในชุมชนคลองไทร อําเภอชัยบุรี จังหวัดสุราษฎร์ธานี
๒. กรณีให้ความช่วยเหลือกลุ่มชาวบ้านชุมชนบ้านแพะใต้ และบ้านไร่ดง จังหวัดลําพูน
ขณะถูกคุมขังอยู่ ณ เรือนจําจังหวัดลําพูน
๓. กรณีข้อพิพาทเรื่องที่ดินในเขตอุทยานแห่งชาติเขาปู่ – เขาย่า และเขตรักษาพันธุ์สัตว์ป่าเขาบรรทัด จังหวัดตรัง
๔. กรณีข้อพิพาทเรื่องที่ดินสาธารณประโยชน์โคกป่าแดง อําเภอปรางกู่ จังหวัดศรีษะเกษ
และ ๕. การดําเนินการของกองทุนยุติธรรมในการให้ความช่วยเหลือด้านคดีแก่ภาคประชาชน
นอกจากนี้ ในการประชุมได้มีการพิจารณาแก้ไขปัญหาความเดือดร้อนของประชาชนเพิ่มเติมอีก ๓ กรณี คือ
๑. กรณีข้อพิพาทเรื่องที่ดินในชุมชนดอยเทวดา อําเภอภูซาง จังหวัดพะเยา
๒. กรณีข้อพิพาทเรื่องที่ดินในชุมชนสระต้นโพธิ์ อําเภอเมือง จังหวัดภูเก็ต
และ ๓. กรณีข้อพิพาทเรื่องที่ดินในชุมชนพันทา อําเภอเมือง จังหวัดศรีษะเกษ
รัฐบาลไทย-ข่าวทำเนียบรัฐบาล-นายกรัฐมนตรีห่วงใยความปลอดภัยของประชาชนช่วงวันหยุดยาว รณรงค์ให้ผู้ขับขี่มีจิตสำนึก ตั้งเป้าลดการสูญเสียให้ลดลง
วันพุธที่ 28 กุมภาพันธ์ 2561
นายกรัฐมนตรีห่วงใยความปลอดภัยของประชาชนช่วงวันหยุดยาว รณรงค์ให้ผู้ขับขี่มีจิตสํานึก ตั้งเป้าลดการสูญเสียให้ลดลง
นายกรัฐมนตรีห่วงใยความปลอดภัยของประชาชนช่วงวันหยุดยาว รณรงค์ให้ผู้ขับขี่มีจิตสํานึก ตั้งเป้าลดการสูญเสียให้ลดลง
วันนี้ (27 กุมภาพันธ์ 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่าคณะรัฐมนตรีมีมติประกาศให้วันที่ 12 เมษายน 2561 เป็นวันหยุดเพิ่มเติม ในช่วงเทศกาลสงกรานต์ เพื่อกระตุ้นการท่องเที่ยวและเศรษฐกิจ จึงส่งผลให้มีวันหยุดติดต่อกัน 5 วัน ตั้งแต่วันที่ 12 เมษายน ถึงวันที่ 16 เมษายน 2561 พร้อมกล่าวแสดงความห่วงใยต่อการเดินทางของประชาชนในช่วงวันหยุดยาว เน้นย้ําให้ผู้ขับขี่ยานพาหนะมีจิตสํานึกร่วมกันลดและบรรเทาอุบัติเหตุ ขับขี่โดยความเร็วตามที่กฎหมายกําหนด
นายกรัฐมนตรีกล่าวต่อไปว่า ในส่วนของรัฐบาลได้มีมาตรการเพื่อการป้องกันอุบัติเหตุและอํานวยความสะดวกในการเดินทางของประชาชนอย่างต่อเนื่อง หากมีการกระทําผิดกฎหมายจะมีการดําเนินคดี ทั้งนี้ การรณรงค์ป้องกันอุบัติเหตุไม่ได้มีขึ้นเฉพาะช่วงวันหยุดยาวเท่านั้น แต่รัฐบาลพยายามลดการสูญเสียจากการจราจรโดยการตั้งจุดตรวจจับความเร็ว มีการจัดตั้งศูนย์บริการประชาชนในระหว่างการเดินทาง รณรงค์และปลูกจิตสํานึกในการขับขี่อย่างต่อเนื่อง ซึ่งมาตรการดังกล่าวอาจช่วยลดการสูญเสียได้ในระดับหนึ่ง แต่ผู้ขับขี่และผู้โดยสารต้องมีวินัย เคารพและปฏิบัติตามกฎจราจรด้วย ซึ่งรัฐบาลตั้งเป้าลดการสูญเสียตลอดปีให้มีอัตราการบาดเจ็บหรือตายน้อยที่สุด ไม่ใช่แค่ช่วงเทศกาลใดเทศกาลหนึ่ง
---------------------------------------------